### PATVIRTINTA

Vilniaus rajono

savivaldybės tarybos

2023 m. balandžio 13 d. sprendimu Nr. T3-109

**1b forma**

**VILNIAUS RAJONO SAVIVALDYBĖS ADMINISTRACIJA**

(Savivaldybės arba įstaigos pavadinimas)

05 Saugios ir švarios gyvenamosios aplinkos kūrimo programa

(programos pavadiniams)

**PROGRAMOS APRAŠYMAS**

|  |  |
| --- | --- |
| **Biudžetiniai metai** | ***2023*-ieji metai** |
| **Asignavimų valdytojas (-ai) (savininkas)** | Vilniaus rajono savivaldybės administracija  Avižienių seniūnija  Bezdonių seniūnija  Buivydžių seniūnija  Dūkštų seniūnija  Juodšilių seniūnija  Kalvelių seniūnija  Lavoriškių seniūnija  Maišiagalos seniūnija  Marijampolio seniūnija  Medininkų seniūnija  Mickūnų seniūnija  Nemenčinės seniūnija  Nemenčinės miesto seniūnija  Nemėžio seniūnija  Paberžės seniūnija  Pagirių seniūnija  Riešės seniūnija  Rudaminos seniūnija  Rukainių seniūnija  Sudervės seniūnija  Sužionių seniūnija  Šatrininkų seniūnija  Zujūnų seniūnija  UAB „Nemenčinės komunalininkas“  UAB „Nemėžio komunalininkas“  UAB „Vilniaus vandenys“ |
| **Vykdytojas (-ai)** | Vilniaus rajono savivaldybės administracija  Infrastruktūros plėtros (vyriausiojo inžinieriaus) skyrius  Investicijų skyrius  Statybos skyrius  Ūkio skyrius  Viešosios tvarkos skyrius  Vietinio ūkio skyrius  Žemės ūkio skyrius  Avižienių seniūnija  Bezdonių seniūnija  Buivydžių seniūnija  Dūkštų seniūnija  Juodšilių seniūnija  Kalvelių seniūnija  Lavoriškių seniūnija  Maišiagalos seniūnija  Marijampolio seniūnija  Medininkų seniūnija  Mickūnų seniūnija  Nemenčinės seniūnija  Nemenčinės miesto seniūnija  Nemėžio seniūnija  Paberžės seniūnija  Pagirių seniūnija  Riešės seniūnija  Rudaminos seniūnija  Rukainių seniūnija  Sudervės seniūnija  Sužionių seniūnija  Šatrininkų seniūnija  Zujūnų seniūnija  UAB „Nemenčinės komunalininkas“  UAB „Nemėžio komunalininkas“  UAB „Vilniaus vandenys“ |

|  |  |  |  |
| --- | --- | --- | --- |
| **Programos kodas** | 05 | | |
| **Programos parengimo argumentai** | Programa įgyvendinamos LR Vietos savivaldos įstatymu reglamentuojamos savarankiškosios savivaldybių funkcijos: aplinkos kokybės gerinimas ir apsauga; savivaldybės teritorijoje esančių želdynų tvarkymas ir apsauga; komunalinių atliekų tvarkymo sistemų diegimas, antrinių žaliavų surinkimo ir perdirbimo organizavimas; sanitarijos ir higienos taisyklių tvirtinimas ir jų laikymosi kontrolės organizavimas, švaros ir tvarkos viešose vietose užtikrinimas ir kt.  Įgyvendinant programos tikslus, bus pagerinta Vilniaus rajono aplinkos būklė, racionaliai naudojami gamtos ištekliai, sumažinta ūkinės veiklos neigiama įtaka aplinkai. Numatoma vykdyti aplinkos išsaugojimo, kokybės kontrolės, atliekų prevencijos ir tvarkymo bei kitas priemones.  Programa taip pat siekiama modernizuoti ir plėsti vandens tiekimo ir nuotekų šalinimo infrastruktūrą; gerinti savivaldybės viešojo ūkio kokybę; vykdyti įvairias prevencines priemones. Programoje yra numatytos lėšos Vilniaus rajono savivaldybės priešgaisrinės tarnybos darbo organizavimui. Šios tarnybos veikla yra svarbi siekiant užtikrinti saugią aplinką rajone. | | |
| **Ilgalaikis prioritetas (pagal Vilniaus rajono savivaldybės strateginį plėtros planą)** | Kokybiško ir prieinamo švietimo, laisvalaikio bei socialinių paslaugų visuomenei užtikrinimas | **Kodas** | 1 |
| Palankios aplinkos verslo ir turizmo plėtrai sukūrimas | 2 |
| Darni rajono teritorijų plėtra bei sistemingas infrastruktūros vystymas | 3 |
| **Šia programa įgyvendinamas strateginis tikslas:** | Sukurti augimui ir konkurencingumui palankias gyvenamosios aplinkos sąlygas | **Kodas** | 05 |

|  |  |  |  |
| --- | --- | --- | --- |
| **Programos tikslas** | **Užtikrinti gyventojams nepertraukiamą komunalinių paslaugų teikimą** | **Kodas** | 05.01 |
| **Tikslo aprašymas:**  Tikslu siekiama užtikrinti Vilniaus rajono savivaldybės teikiamų komunalinių paslaugų aukštą kokybę ir nepertraukiamą tiekimą. Programos tikslu numatoma įgyvendinti 5 uždavinius: Prižiūrėti ir modernizuoti vandentiekio ir nuotekų surinkimo sistemas; Palaikyti rajone švarią aplinką; Prižiūrėti ir modernizuoti rajono šilumos ūkį; Didinti viešosios paskirties pastatų energetinį efektyvumą; Plėtoti ir atnaujinti inžinerinę infrastruktūrą. Pirmuoju uždaviniu numatoma modernizuoti ir plėsti vandentiekio ir nuotekų infrastruktūrą, siekiant gerinti gyventojų aprūpinimą kokybišku geriamuoju vandeniu, tobulinti nuotekų surinkimo sistemą. Antruoju uždaviniu siekiama plėtoti komunalinių atliekų tvarkymo sistemą rajone, užtikrinti sklandų jos administravimą. Trečiuoju uždaviniu numatoma modernizuoti ir plėsti šilumos tiekimo infrastruktūrą, skatinti atsinaujinančių energijos išteklių naudojimą. Ketvirtuoju uždaviniu numatoma dėmesį skirti viešosios paskirties pastatų energetinio efektyvumo didinimui atliekant jų modernizavimą. Penktuoju uždaviniu planuojama Savivaldybės infrastruktūros įmokų pagrindu projektuoti, statyti, rekonstruoti ir remontuoti skirtingų rūšių būtinąją inžinerinę infrastruktūrą.  **Rezultato vertinimo kriterijai:**  R-05.01-1 Iki reikalaujamų normų išvalomų ūkio, buities ir gamybos nuotekų dalis (proc.);  R-05.01-2 Į atmosferą iš stacionarių šaltinių išmestų teršalų kiekis, tenkantis 1 gyventojui (kg).  **05.01.01 uždavinys. Prižiūrėti ir modernizuoti vandentiekio ir nuotekų surinkimo sistemas**  Uždaviniui įgyvendinti yra skirtos 4 priemonės, kurias įgyvendinus bus kompleksiškai vykdomas vandentiekio ir nuotekų, šilumos infrastruktūros rekonstravimas, remontas, modernizavimas ir plėtra Vilniaus rajono savivaldybės teritorijoje iš Savivaldybės biudžeto lėšų, Europos Sąjungos lėšų, miestų ir gyvenviečių tvarkymas.  **Produkto vertinimo kriterijai:**  P-05.01.01-01 Įrengtų/rekonstruotų vandens gerinimo, nuotekų valymo įrenginių, modernizuotų katilinių skaičius (vnt.)  P-05.01.01-15 ----------------------------------------------------------------  P-05.01.01-21 Įrengta vandentvarkos infrastruktūra gyvenvietėje (vnt.)  P-05.01.01-22 Įrengti vandentvarkos tinklai gyvenvietėse (vnt.)  **05.01.02 uždavinys. Palaikyti rajone švarią aplinką**  Uždaviniui įgyvendinti yra skirtos 7 priemonės, kurias įgyvendinus bus užtikrintas Vilniaus rajono teritorijoje susidariusių komunalinių atliekų surinkimas, tvarkymas ir administravimas, bešeimininkių šiukšlių surinkimas ir išvežimas seniūnijose bei sukuriant atliekų tvarkymo sistemą, leidžiančią tinkamą tvarkyti atliekas; įsigyta komunalinį ūkį aptarnaujanti technika (specialiojo transporto priemonės); įrengtos/ rekonstruotos konteinerių aikštelės bei įsigyjami konteineriai; sutvarkyta ir pagražinta Vilniaus rajono savivaldybės seniūnijų gyvenviečių aplinka (teritorijos). Šiuo uždaviniu taip pat bus siekiama įgyvendinti palaikų specialųjį pervežimą - Vilniaus rajono teritorijoje žuvusiųjų, mirusiųjų palaikų transportavimą iš įvykio vietos į teismo ekspertizių, tyrimų įstaigas ir kitas vietas.  **Produkto vertinimo kriterijai:**  P-05.01.02-01 Sutvarkytų komunalinių atliekų dalis (proc.)  P-05.01.02-03 Įsigytos komunalinio ūkio aptarnavimo technikos skaičius (vnt.)  P-05.01.02-05 -------------------------  P-05.01.02-06 -------------------------  P-05.01.02-11 Transportuotų palaikų skaičius (vnt.)  P-05.01.02-13(1) Sukurtos atliekų tvarkymo sistemos palaikymas ir plėtra (paslauga) (vnt.)  P-05.01.02-13(2) Įsigyti maišeliai maisto atliekų sukaupimui virtuvėje (vnt.)  P-05.01.02-13(3) Įsigytos kompostavimo dėžės (vnt.)  P-05.01.02-13(4) Įsigyti individualūs pakuočių atliekų surinkimo konteineriai (vnt.)  P-05.01.02-15 Įrengtų konteinerių aikštelių skaičius (vnt.)  **05.01.03 uždavinys. Prižiūrėti ir modernizuoti rajono šilumos ūkį**  Uždaviniui įgyvendinti yra skirta 1 priemonė, kurią įgyvendinus bus diegiami atsinaujinantys biokuro, geoterminiai, saulės ir kt. energijos šaltiniai.  **Produkto vertinimo kriterijai:**  P-05.01.03-04 Įdiegtų atsinaujinančių energijos šaltinių skaičius (kompl.).  **05.01.04 uždavinys. Didinti viešosios paskirties pastatų energetinį efektyvumą**  Uždaviniui įgyvendinti yra skirtos 3 priemonės, kurias įgyvendinus bus atliktas Vilniaus rajono savivaldybės pastato modernizavimas, jį apšiltinant, sutvarkant inžinerines sistemas, taip pat skatinamas daugiabučių namų rėmimas ir modernizavimas, vykdomas Dūkštų visuomeninės paskirties pastatų atnaujinimas (modernizavimas).    **Produkto vertinimo kriterijai:**  P-05.01.04-14 Modernizuotų pastatų skaičius (vnt.)  P-05.01.04-31 Parengta investicinių projektų (vnt.)  P-05.01.04-32 Modernizuotų pastatų skaičius (vnt.)  **05.01.05 uždavinys. Plėtoti ir atnaujinti inžinerinę infrastruktūrą**  Uždaviniui įgyvendinti yra skirtos 2 priemonės, numatančios kelių (gatvių), centralizuotų vandens tiekimo, nuotekų tvarkymo, šilumos tiekimo infrastruktūros projektavimą, statybą, rekonstrukciją ir remontą, taip pat lietaus nuotekų tinklų įrengimą Mickūnų, Avižienių ir Nemėžio seniūnijose.    **Produkto vertinimo kriterijai:**  P-05.01.05-01 Sumokėtos Savivaldybės infrastruktūros įmokos dėl statybos leidimo išdavimo (vnt.)  P-05.01.05-02 Naujai įrengti nuotekų tinklai (vnt.) | | | |
| **Programos tikslas** | **Saugoti ir puoselėti natūralią rajono gamtą** | **Kodas** | 05.02 |
| **Tikslo aprašymas:**  Vilniaus rajono savivaldybė siekia rūpintis aplinkos apsauga, mažinti aplinkos taršą bei tokiu būdu užkirsti kelią aplinkosauginėms problemoms. Taip pat nemažiau svarbu puoselėti gyvenamąją aplinką, t.y., užtikrinti kraštovaizdžio tvarkymą ir išsaugojimą, ypač kultūriniu, socialiniu aspektu reikšmingose vietovėse. Programa siekiama įgyvendinti 3 uždavinius: Pašalinti aplinkos taršos šaltinius; Vykdyti prevencijos priemones siekiant išvengti žalos aplinkai; Užtikrinti probleminių teritorijų tvarkymą ir priežiūrą.  **Rezultato vertinimo kriterijus:**  R-05.02-1 Į atmosferą išmetamų teršalų (azoto dioksido, sieros dioksido, benzeno, tolueno, etilbenzeno, m ir p ksilenų, o-ksileno) koncentracijų pokytis, lyginant su praėjusiais metais (proc.).  **05.02.01. uždavinys. Pašalinti aplinkos taršos šaltinius**  Uždaviniui nenumatyta tikslinių priemonių.  **05.02.02 uždavinys. Vykdyti prevencijos priemones siekiant išvengti žalos aplinkai**  Uždaviniui įgyvendinti yra skirtos 2 priemonės, kurias įgyvendinus bus diegiamos aplinkos monitoringo, prevencinės, aplinkos atkūrimo priemonės Vilniaus rajono savivaldybės veikloje siekiant mažinti aplinkos taršą, vykdyti oro taršos stebėjimus ir matavimus, naikinami Sosnovskio barščiai; taip pat bus organizuojama priešgaisrinė sauga.  **Produkto vertinimo kriterijai:**  P-05.02.02-01(1) Atlikti oro teršalų matavimai (vnt.)  P-05.02.02-01(2) Parengti Sosnovskio barščių gausos reguliavimo veiksmų planai (vnt.)  P-05.02.02-01(3) Iš individualių namų gyventojų ir visuomeninės paskirties pastatų savininkų surinktas asbesto atliekų kiekis (t)  P-05.02.02-01(4) Sunaikintas Sosnovskio barščių plotas (ha)  P-05.02.02-01(5) Finansinės paramos medžiojamųjų gyvūnų daromos žalos prevencijos priemonėms įgyvendinti pateiktų paraiškų skaičius (vnt.)  P-05.02.02-03 -------------------------------  **05.02.03 uždavinys.** **Užtikrinti probleminių teritorijų tvarkymą ir priežiūrą**  Uždaviniui įgyvendinti yra skirta 2 priemonės, kurias įgyvendinus bus sutvarkomas Pikeliškių ir Mozūriškių dvarų želdynų teritorijų kraštovaizdžio arealas, taip pat saugomi, tvarkomi, kuriami, veisiami, inventorizuojami ir vertinami želdynai ir želdiniai Vilniaus rajone.  **Produkto vertinimo kriterijus:**  P-05.02.03-01 Sutvarkytų želdinių ir pažeistų žemių kiekis (vnt.)  P-05.02.03-02 Miestas, miesteliai, kaimai jų visuomeninės paskirties žemės sklypai (parkai, skverai, gatvės, kapinės, švietimo įstaigų teritorijos) (vnt.) | | | |
| **Programos tikslas** | **Palaikyti viešąją tvarką rajone siekiant didesnio asmens ir visuomenės saugumo** | **Kodas** | 05.03 |
| **Tikslo aprašymas:**  Tikslu siekiama užtikrinti visuomenės saugumą ir Vilniaus rajono bendruomenišką atvirumą, tokiu būdu didinant Vilniaus rajono patrauklumą. Programos tikslu siekiama įgyvendinti 1 uždavinį: Bendradarbiaujant su socialiniais partneriais vykdyti nusikalstamumo ir nelaimingų atsitikimų prevenciją.  **Rezultato vertinimo kriterijus:**  R-05.03-1 Kelių eismo įvykių, kuriuose sužeisti arba žuvo žmonės, skaičius (vnt.).  **05.03.01 uždavinys.** **Bendradarbiaujant su socialiniais partneriais vykdyti nusikalstamumo ir nelaimingų atsitikimų prevenciją**  Uždaviniui įgyvendinti yra skirta 1 priemonė, kurią įgyvendinus bus vykdomos prevencinės ir saugaus eismo programos siekiant užtikrinti viešąją tvarką bei saugų eismą Vilniaus rajono savivaldybės teritorijoje.  **Produkto vertinimo kriterijus:**  P-05.03.01-01 Įvykusių saugaus eismo komisijos posėdžių skaičius (vnt.) | | | |
| **Programos tikslas** | **Triukšmo prevencija** | **Kodas** | 05.04 |
| **Tikslo aprašymas:**  Strateginiu tikslu siekiama užtikrinti antropogeninės veiklos sąlygojamo triukšmo minimizavimą ir, atitinkamai, minimalų neigiamą poveikį žmonių sveikatai ir gamtinei aplinkai. Programos tikslu siekiama įgyvendinti 1 uždavinį: Triukšmo prevencija ir jos mažinimas.  **Rezultato vertinimo kriterijus:**  R-05.04-1 Įgyvendintų triukšmo prevencijos priemonių skaičius (vnt.).  **05.04.01 uždavinys. Triukšmo prevencija ir jos mažinimas**  Uždaviniui įgyvendinti yra skirta 1 priemonė, kurią įgyvendinus bus užtikrinama Vilniaus rajono savivaldybės triukšmo prevencija ir jo mažinimas atliekant tyliųjų viešųjų zonų, tyliųjų gamtos zonų bei triukšmo prevencijos zonų stebėseną bei kontrolę.  **Produkto vertinimo kriterijus:**  P-05.04.01-01 Atliktų triukšmo fizikinių matavimų skaičius (vnt.) | | | |
| **Programos tikslas** | **Smurto artimoje aplinkoje prevencija** | **Kodas** | 05.05 |
| **Tikslo aprašymas:**  Smurtas artimoje aplinkoje šiandieninėje visuomenėje yra itin gaji problema. Siekiant ją kompleksiškai spręsti, mažinti jos mastą, numatoma kontroliuoti smurto artimoje aplinkoje paplitimą, teikti būtiną pagalbą nuo smurto artimoje aplinkoje jau nukentėjusiems asmenims. Programos tikslu siekiama įgyvendinti 1 uždavinį: Smurto artimoje aplinkoje prevencija ir jos mažinimas.  **Rezultato vertinimo kriterijus:**  R-05.05-1 Artimoje aplinkoje smurtą patyrusių asmenų, kuriems suteikta reikalinga pagalba, skaičius (vnt.). | | | |

|  |
| --- |
| **Numatomas programos įgyvendinimo rezultatas:**  Programos įgyvendinimas prisidės prie gamtinės ir gyvenamosios aplinkos kokybės gerinimo, antropogeninės veiklos taršos šaltinių ir taršos poveikio aplinkai mažinimo. Programa leis užtikrinti efektyvų atliekų ir antrinių žaliavų tvarkymą, gamtosaugos objektų priežiūrą, remonto ir statybos darbų tęstinumą. Įgyvendinus programą bus prisidedama prie gamtinės aplinkos saugojimo ir puoselėjimo, ekologiškai mąstančios visuomenės ugdymo. Taip pat bus užtikrina smurto artimoje aplinkoje prevencija, mažės smurto mastas. Vandentiekio ir nuotekų tvarkymo infrastruktūros rekonstrukcija ir plėtra garantuos šių sistemų ir statinių ilgalaikio eksploatavimo galimybes, pagerės gyventojų aprūpinimas geriamuoju vandeniu, bus išspręstos nuotekų surinkimo problemos, mažės žala gamtai. Vykdant priešgaisrinės saugos organizavimą rajone pagerės aplinkos saugumas, bus užtikrinta nelaimingų atsitikimų prevencija.  **Efekto vertinimo kriterijai:**  E-05-1 Įgyvendintų aplinkos apsaugos priemonių/ projektų skaičius (vnt.). |

|  |
| --- |
| **Galimi programos vykdymo ir finansavimo variantai:** Vilniaus rajono savivaldybės lėšos (SB), valstybės lėšos (VB), Europos Sąjungos lėšos (ES), biudžetinių įstaigų pajamos (BĮ) |

|  |
| --- |
| **Veiksmai, numatyti Vilniaus rajono savivaldybės strateginiame plėtros plane, kurie susiję su vykdoma programa:**  **1 PRIORITETAS. KOKYBIŠKO IR PRIEINAMO ŠVIETIMO, LAISVALAIKIO BEI SOCIALINIŲ PASLAUGŲ VISUOMENEI UŽTIKRINIMAS.**  **1.3. tikslas. Efektyvios socialinių paslaugų sistemos kūrimas bei sveikatos priežiūros ir viešosios tvarkos užtikrinimas**  1.3.1. uždavinys. Skatinti viešąją tvarką užtikrinančias iniciatyvas  **2 PRIORITETAS. PALANKIOS APLINKOS VERSLO IR TURIZMO PLĖTRAI SUKŪRIMAS**  **2.1. tikslas.** **Efektyvaus savivaldybės darbo užtikrinimas bei teikiamų paslaugų kokybės gerinimas**  2.1.4. uždavinys. Didinti žmogiškųjų išteklių potencialą  **3 PRIORITETAS. DARNI RAJONO TERITORIJŲ PLĖTRA BEI SISTEMINGAS INFRASTRUKTŪROS VYSTYMAS**  **3.1. tikslas. Darnus susisekimo infrastruktūros vystymasis bei optimalių viešojo transporto paslaugų užtikrinimas**  3.1.1. uždavinys. Vystyti ir gerinti kelių transporto infrastruktūrą  **3.2. tikslas. Teikiamų komunalinių paslaugų kokybės gerinimas ir prieinamumo didinimas kartu tausojant aplinką**  3.2.1. uždavinys. Modernizuoti šilumos ūkį bei skatinti racionalų energijos vartojimą  3.2.2. uždavinys. Užtikrinti atliekų bei aplinkos tvarkymo paslaugų prieinamumą  3.2.3. uždavinys. Vykdyti vandentiekio ir nuotekų tinklų plėtrą bei modernizavimą  3.2.4. uždavinys. Skatinti atsinaujinančių energijos išteklių vartojimą  **3.4. tikslas. Gyvenviečių plėtra ir gyvenamosios aplinkos kokybės gerinimas**  3.4.1. uždavinys. Modernizuoti ir plėsti visuomeninę infrastruktūrą  3.4.2. uždavinys. Užtikrinti probleminių teritorijų tvarkymą ir priežiūrą |

|  |
| --- |
| **Susiję įstatymai ir kiti teisės aktai:** LR Vietos savivaldos įstatymas, LR Biudžeto sandaros įstatymas, LR Aplinkos apsaugos įstatymas, LR Atliekų tvarkymo įstatymas, LR Aplinkos monitoringo įstatymas, LR Savivaldybių aplinkos apsaugos rėmimo specialiosios programos įstatymas, LR Aplinkos oro apsaugos įstatymas, LR Vandens įstatymas, LR Geriamojo vandens tiekimo ir nuotekų įstatymas, LR Šilumos įstatymas, LR Statybos įstatymas, LR Žemės gelmių įstatymas, LR Želdynų įstatymas, LR Visuomenės informavimo įstatymas, LR Priešgaisrinės saugos įstatymas kt. |

\_\_\_\_\_\_\_\_\_\_\_\_\_\_\_\_\_\_\_\_\_